10/06/2020 | Administración LocalMunicipal
Fene
Secretaría
Aprobación das bases que rexerán a convocatoria dos procesos de selección para a creación de dúas listas de aspirantes a funcionario/a interino/a de prazas de chofer condutor/a e peón/a tractorista

ANUNCIO Faise público que por Resolución da alcaldía núm.458/2020, do 04.06.2020, aprobáronse as bases que rexerán a convocatoria dos procesos de selección para a creación de dúas listas de aspirantes a funcionario/a interino/a de prazas de chofer condutor/a e peón/a tractorista, mediante o sistema de concurso-oposición libre, acordándose o que segue: “PRIMEIRO.–Aprobar as bases reguladoras das convocatorias de selección nos termos seguintes: “BASES DE SELECCIÓN PARA A CREACIÓN DE DÚAS LISTAS DE ASPIRANTES A FUNCIONARIO/A INTERINO/A DE PRAZAS DE CHOFER CONDUTOR/A E PEÓN/A-TRACTORISTA, MEDIANTE O SISTEMA DE CONCURSO-OPOSICIÓN LIBRE PRIMEIRA.–OBXECTO DA CONVOCATORIA.1. O obxecto desta convocatoria é a creación de dúas listas de aspirantes ás seguintes prazas de funcionario/a interino/a:  Chofer condutor/a, grupo: C; subgrupo: C2; escala: administración especial; subescala: servizos especiais.  Peón/a-tractorista, grupo: agrupación sen titulación; escala: administración especial; subescala: servizos especiais. O nomeamento solo poderá levarse a cabo cando sexa posible a súa cobertura de conformidade cos requisitos esixidos pola normativa aplicable -artigos 10.1 e 11 do EBEP e 23.2 e 26 da Lei 2/2015 do emprego público de Galicia e, neste ano, o artigo 19. dos da Lei 6/2018 de orzamentos xerais do Estado para o ano 2018, prorrogados para os anos 2019 e 2020- e previa acreditación no expediente da existencia de crédito adecuado e suficiente para esta finalidade. As listas de aspirantes creadas terán vixencia ata o 31.12.2025. Non obstante, a vixencia das bolsa poderá prorrogarse por un período máximo dun ano, antes da súa caducidade, por razóns de urxencia e interese público debidamente motivadas. Non obstante, perderá a súa vixencia se antes de que finalice o dito período se realiza un novo proceso selectivo e se elabora unha nova lista de aspirantes para as mesmas prazas, agás disposición en contrario.2. De conformidade co artigo 33 da Lei 39/2015, do 1 de outubro, do procedemento administrativo común das administracións públicas e, en coherencia coa necesidade de axilizar trámites, o procedemento tramítase de urxencia. SEGUNDA.–SISTEMA SELECTIVO. Segundo os artigos 10.2 do EBEP e 24.1 da Lei 2/2015 do emprego público de Galicia, a selección de funcionarios/as interinos/as realizarase mediante procedementos áxiles que respectarán, en todo caso, os principios de igualdade, mérito, capacidade, publicidade e libre concorrencia. As probas selectivas realizaranse polo sistema de concurso-oposición libre. TERCEIRA.–REQUISITOS DOS ASPIRANTES.1. Serán requisitos mínimos dos aspirantes a esta selección de persoal: – Ter a nacionalidade española, sen prexuízo de ter outra nacionalidade que lle permita o acceso ao emprego público, de conformidade co disposto no artigo 52 Lei 2/2015 do emprego público de Galicia. – Posuír a capacidade funcional para o desempeño das tarefas. – Ter cumpridos dezaseis anos e non exceder, se é o caso, da idade máxima de xubilación forzosa. – Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. – Para os/as aspirantes á praza de chofer condutor/a: posuír o carné C, e o título de graduado en educación secundaria obrigatoria ou equivalente. – Para os/as aspirantes á praza de peón/a-tractorista: posuír o carné B.2. Os anteriores requisitos deberanse reunir con referencia ao último día de prazo de presentación das solicitudes. CUARTA.–PRESENTACIÓN DE SOLICITUDES E ADMISIÓN DE ASPIRANTES. As solicitudes para tomar parte nas probas selectivas presentarse conforme ao modelo que figura no anexo I e dirixiranse ao alcalde da Corporación expresando que reúnen tódolos requisitos esixidos na base anterior. Presentaranse no Rexistro xeral do Concello, podendo presentarse tamén conforme ao sinalado no artigo 16.4 da Lei 39/2015. O prazo de presentación de solicitudes de participación será de 10 días naturais contados a partir do seguinte ao da publicación das presentes bases no Boletín Oficial da Provincia. No caso de presentación presencial, será necesaria a cita previa para limitar o aforo, sendo as canles para realizar a petición as seguintes: – Cita previa telefónica: 981 06 10 34 / 671 508 166 (De luns a venres en horario de 8.00 - 15.00 horas). – Petición online: https://sede.fene. gal/opencms/gl/cita/ – Cita previa por correo electrónico: citaprevia@fene. gal Á instancia, conforme ao modelo que figura no anexo I, acompañarase inescusablemente da seguinte documentación: – Copia documento nacional de identidade, ou pasaporte. – Copia do carné B ou C, segundo a praza. – Copia do título de graduado en educación secundaria obrigatoria ou equivalente, no caso de aspirantes a prazas de chofer condutor/a. – Copia dos documentos que acrediten os méritos alegados para a fase de concurso conforme á base sexta. A prestación de servizos deberá acreditarse coa copia dos contratos de traballo e co informe de vida laboral ou, no caso de Administracións Públicas, co certificado expedido polo fedatario público da Administración ou coa copia do contrato e/ou nomeamento, acta de toma de posesión e o informe de vida laboral. – De ser o caso, copia do CELGA 1 ou equivalente, co que quedarán exentos do exame de galego. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos que se publicará no taboleiro de edictos e na páxina web do Concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 2 días naturais para a emenda das deficiencias que se sinalen. Estas emendas serán aceptadas ou rexeitadas na resolución que aprobe a lista definitiva, que se publicará no taboleiro de edictos e na páxina web do Concello e na que se incluirá a composición do tribunal -de non terse designado nun momento anterior-. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contenciosa-administrativa, contados a partir do seguinte ao da publicación no taboleiro de edictos e na páxina web do Concello. O resto das resolucións serán expostas no taboleiro de edictos e publicadas na páxina web do Concello. QUINTA.–TRIBUNAL CUALIFICADOR.1. O tribunal cualificador será designado pola alcaldía (en virtude do artigo 21.1. g) da Lei 7/1985 reguladora das bases do réxime local) e, en base ao establecido pola Lei 2/2015 do emprego público de Galicia, estará integrado polos seguintes membros: – Presidenta/e (titular e suplente): unha/un funcionaria/o de carreira ou persoal laboral fixo pertencente a un corpo ou escala para ingreso no cal se requira titulación igual ou superior á de agora esixida. – Vogais (titulares e suplentes): tres funcionarias/os de carreira ou persoal laboral fixo pertencentes a un corpo, escala ou categoría para ingreso no cal se requira titulación igual ou superior á de agora esixida. – Secretaria/o (titular e suplente): secretaria do Concello de Fene ou persoa que legalmente lle substitúa e, como suplente, unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a ou persoa en quen delegue. De tódalas reunións que faga o tribunal, o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 23.2 de Lei 40/2015 de réxime xurídico do sector público. O/as aspirantes poderán recusar aos membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6.–Os membros concorrentes ás sesións do tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002, sobre indemnizacións por razóns de servizo. SEXTA.–DESENVOLVEMENTO DO CONCURSO-OPOSICIÓN. A selección realizarase de conformidade co previsto nas presentes bases polo sistema de concurso-oposición cos candidatos/as que no prazo establecido presentaran a súa documentación. Os aspirantes convocaranse para cada exercicio en chamamento único, sendo excluídos do proceso selectivo os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade ou pasaporte. Os correspondentes anuncios e o resultado do proceso selectivo farase público mediante a publicación da correspondente acta/anuncio do tribunal no taboleiro de edictos e na páxina web do Concello. A puntuación definitiva estará determinada pola suma da puntuación obtida na fase de concurso e na fase de oposición (en primeiro lugar valorarase a fase de concurso). En caso de empate prevalecerá a puntuación obtida na fase de oposición sobre a fase de concurso. De persistir o empate o tribunal realizará un sorteo para decidir a orde dos aspirantes. No caso de que un/ha mesmo/a aspirante se presente a varias das prazas e non estea exento da realización da proba de galego, realizará nunha única ocasión a dita proba, servindo a cualificación acadada para as diferentes prazas.6.1.–CHOFER CONDUTOR/A. Fase de concurso (puntuación máxima 3 puntos). – Por acreditar experiencia laboral na Administración Pública ou empresa privada como condutor/a: 0,004 puntos/día traballado ata un máximo de 3 puntos. En caso de acreditación de períodos de traballo por meses, estes computaranse como de 30 días cada mes. Fase de oposición (puntuación máxima 10 puntos). A oposición constará de dous exercicios, de carácter obrigatorio e eliminatorio. PRIMEIRO EXERCICIO.–Exercicio práctico, consistente na realización dun ou varios exercicios prácticos a realizar propostos polo tribunal relacionados coas tarefas propias da praza. Puntuarase cun máximo de 10 puntos, quedando eliminados aqueles que non obteñan un mínimo de 5 puntos. SEGUNDO EXERCICIO.–En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 1 ou equivalente) terán unha proba oral de galego, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos, agás renuncia expresa, entre a celebración deles, ou na xornada seguinte, deixando transcorrer un prazo mínimo de 12 horas.6.2.–PEÓN/A-TRACTORISTA. Fase de concurso (puntuación máxima 3 puntos). – Por acreditar experiencia laboral na Administración Pública ou empresa privada como tractorista: 0,004 puntos/día traballado ata un máximo de 3 puntos. En caso de acreditación de períodos de traballo por meses, estes computaranse como de 30 días cada mes. Fase de oposición (puntuación máxima 10 puntos). A oposición constará de dous exercicios, de carácter obrigatorio e eliminatorio. PRIMEIRO EXERCICIO.–Exercicio práctico, consistente na realización dun ou varios exercicios prácticos a realizar propostos polo tribunal relacionados coas tarefas propias da praza. Puntuarase cun máximo de 10 puntos, quedando eliminados aqueles que non obteñan un mínimo de 5 puntos. SEGUNDO EXERCICIO.–En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos en lingua galega (CELGA 1 ou equivalente) terán unha proba oral de galego, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos, agás renuncia expresa, entre a celebración deles, ou na xornada seguinte, deixando transcorrer un prazo mínimo de 12 horas. SÉTIMA.–FORMACIÓN DA LISTA DE ASPIRANTES. Na acta da última sesión do tribunal de selección formaranse as dúas listas de aspirantes a chofer condutor/a e peón/a-tractorista e nas que se incluirán unicamente os/as aspirantes que superaran os dous exercicios da oposición, ordenados por puntuación (a puntuación total de cada un dos aspirantes será a suma da puntuación obtida na fase de oposición e na fase de concurso). A acta do tribunal de selección elevarase á alcaldía para que dite a resolución de aprobación das dúas listas de aspirantes. A listas de aspirantes creadas terán vixencia ata o 31.12.2025. Non obstante, a vixencia das listas poderá prorrogarse por un período máximo dun ano, antes da súa caducidade, por razóns de urxencia e interese público debidamente motivadas. Non obstante, perderá a súa vixencia se antes de que finalice o dito período se realiza un novo proceso selectivo e se elabora unha nova lista de aspirantes para as mesmas prazas, agás disposición en contrario. O funcionamento das listas rexerase polas seguintes normas: 7.1.–Os chamamentos para a formalización dos nomeamentos realizaranse en base á orde de prelación vixente, en cada momento, entre os/as integrantes da bolsa de traballo; e, polo tanto, respectando a posición ordinal (por orde descendente) que, en cada momento, ostenten nela. En caso de oferta simultánea de varias contratacións, estas ofreceranse en bloque, para a súa elección segundo a orde de prelación de aspirantes. Os chamamentos realizaranse por vía telefónica e correo electrónico, ao número e dirección de correo electrónico facilitados, polo/as integrantes da bolsa de traballo, no momento de terse presentado ao proceso selectivo para a súa creación; así, en aras a unha adecuada eficacia deste procedemento, os/as interesados/as deberán comunicar ao Concello, baixo a súa responsabilidade, calquera alteración destas datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida dende as 9.00 ás 14.00 horas), a distintas horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), si se está a expensas de que acepten os/as integrantes da lista anteriores e que tiveran sido chamados previamente, o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas (contado dende a hora de contestación da chamada ou, de non producirse, dende a hora da última chamada sen resposta) para aceptar, ou non, a oferta realizada. a) De non terse producido ningún tipo de resposta ao chamamento (no prazo máximo antedito), aplicaranse ao/á integrante os mesmos efectos, en relación coa súa situación na bolsa, que os previstos para os supostos de rexeitamento inxustificado do chamamento e, polo tanto, nos termos do sinalado a continuación, implicará o seu pase ao último lugar da bolsa; e así, sucesivamente, para cada un dos/as integrantes que incorran en falta de resposta. b) De terse respondido a dito chamamento, no prazo sinalado, procederase do seguinte xeito, segundo se teña producido á aceptación ou rexeitamento da oferta de incorporación realizada: b.1.–No suposto de rexeitamento da oferta, o/a interesado/a deberá alegar algunha das causas/situacións xustificadas que continuación se relacionan, sen prexuízo daqueloutras de forza maior que poidan alegarse e que serán obxecto de apreciación e estimación discrecional e potestativa por parte da Alcaldía; e todas elas deberán acreditarse documental e fidedignamente no prazo máximo de 5 días hábiles dende o dito rexeitamento. De cumprise co antedito, conservará a súa posición ordinal dentro da bolsa; de non ser así, pasará ao último lugar desta. As ditas causas/situacións de rexeitamento xustificado serán as seguintes:  Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables.  Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa.  Estar en situación de servizo activo en calquera Administración Pública ou entidade integrante do sector público ou ter sido nomeado e atoparse en prazo de toma de posesión ou contratación para acadar a dita situación  Estar nalgunha das situacións de servizos especiais contemplada pola normativa de aplicación  Ter vixente un contrato de traballo cunha empresa/entidade privada, ou exercer como autónomo.  Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. b.2.–No suposto de aceptación da oferta, a Alcaldía resolverá a incorporación, na modalidade de emprego que proceda e na data prevista ao efecto, do/a integrante da bolsa chamado e que teña aceptado, ao que se lle requirirá para que antes desta no prazo concreto sinalado ao efecto, presente a seguinte documentación: a) Declaración responsable na que fará constar e manifestará (sen prexuízo da responsabilidade na que, no seu caso, e por falsidade na dita declaración, puidese incorrer):  Aceptación expresa do nomeamento.  Seguir reunindo todos e cada un dos requisitos esixidos, e acreditados, no momento de terse presentado ao proceso selectivo.  Non estar separada ou separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para emprego ou cargo público por resolución xudicial, cando se trate de acceder ao corpo ou escala de funcionarios/as do que a persoa tivera sido separada ou inhabilitada.  Non estar incurso/a en causa algunha de incapacidade nin de incompatibilidade, de conformidade coa normativa aplicable, que imposibilite a ocupación e desempeño do posto. b) Certificado médico en impreso oficial do Colexio de Médicos e asinado por un colexiado en exercicio no que conste expresamente que ten a capacidade funcional necesaria para o desempeño das tarefas de chofer condutor/a ou peón/a-tractorista, segundo o caso. c) Número de afiliación á Seguridade Social. d) Acreditación documental da conta bancaria na que se farían os seus ingresos nominais. No caso de que no prazo sinalado non cumpra coa presentación da referida documentación (ou desta se deducira que non reúne os requisitos esixidos) ou ben non proceda na data sinalada á incorporación/toma de posesión, entenderase que renuncia/desiste dos seus dereitos inherentes, de tal xeito que non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na bolsa; e ademais, agás que poida acreditar, documental e fidedignamente, causas/razóns de forza maior que xustifiquen o dito incumprimento, pasará a ocupar o último lugar da bolsa. Así mesmo, pasará a ocupar o dito último lugar da bolsa, no caso de que proceda a renunciar ou desistir expresamente do posto de traballo unha vez aceptado expresamente o nomeamento e antes de proceder á toma de posesión.7.2.–Baixa definitiva. A acumulación, por un mesmo integrante da bolsa, de tres situacións de falta de resposta (en prazo) aos chamamentos, rexeitamento inxustificado, incumprimento da presentación da documentación previa á incorporación/toma de posesión e/ou do prazo/datas fixados ao efecto, dará lugar á súa baixa definitiva na bolsa. Igualmente, tamén serán causas de baixa definitiva as seguintes:  Solicitude de baixa voluntaria por parte dos/as integrantes da bolsa.  Non reunir os requisitos requiridos (ou terse producido falsidade na acreditación destes).  Ter sido separado ou inhabilitado do servizo público.  Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento. En todo caso, a dita baixa definitiva deberá ser acordada, mediante resolución debidamente motivada, por parte da Alcaldía; e deberase garantir aos afectados o trámite de audiencia.7.3.–Dilixencia de chamamentos. Ao obxecto da súa adecuada xustificación, consulta e acreditación administrativa, o/a empregado/a público/a que se teña encargado dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados; debendo indicar, cando menos, os días e horas nos que se realizaran as chamadas e o envío de correos electrónicos, así como do remate do prazo para responder ao chamamento, e se o/a aspirante tivo respondido en prazo e aceptado, ou non, a oferta de nomeamento realizada (e sen prexuízo daqueloutras incidencias/circunstancias que, de ser o caso, se estime oportuno reflectir). 7.4.–Fin da relación de emprego e reingreso na bolsa. O persoal temporal que teña sido incorporado ao abeiro destas bolsas finalizará a súa relación de emprego, ademais de polas causas xerais que determinan a perda da condición de empregado público, cando rematen as causas que tiveran motivado a dita incorporación e o nomeamento correspondente ou, no seu caso, concorra algunha das restantes causas de finalización legalmente previstas, segundo o caso. Ao producirse a finalización da súa relación de emprego regresará á posición ordinal que, en cada momento, lle corresponda dentro da bolsa, agás que a finalización da relación de emprego se debera a unha renuncia ao posto de traballo unha vez producida a toma de posesión, en cuxo caso regresará á bolsa no seu último lugar; non obstante, nos casos nos que a relación de emprego finalice por mor dunha situación ou suposto legal con reserva de posto e/ou con garantía/posibilidade de reincorporación, manterá a súa posición ordinal na bolsa en tanto siga vixente a dita reserva de posto ou garantía/posibilidade de incorporación.7.5.–Situacións ordinarias nas que se poderán atopar os/as integrantes de cada unha das bolsas. a) “Dispoñible”. –Atoparse entre a listaxe de integrantes da bolsa á espera de ser chamado/a. b) ”Traballando”. –Atoparse traballando para o propio Concello como consecuencia de ter sido nomeado/a ou contratado/a a través da bolsa Finalizada a vixencia do correspondente contrato/nomeamento, pasarase novamente á situación de “dispoñible”, mantendo a posición ordinal anterior na bolsa de orixe. No caso de que os/as empregados/as “traballando” se atopen incluídos como dispoñibles noutras bolsas de emprego temporal do Concello, poderán aceptar ou rexeitar outra contratación ou nomeamento temporal que se lles ofreza a través destas. No caso de aceptar, considerarase como “renuncia voluntaria” na súa relación de emprego en vigor e pasarán como “dispoñibles” ao final da bolsa de emprego da que tivera derivado a contratación ou nomeamento ao que se renuncie. c) “Baixa definitiva”. –Implica a exclusión definitiva da bolsa, e se derivará dos supostos/circunstancias sinalados no apartado 2 anterior. En todo caso, a dita baixa definitiva deberá ser acordada, mediante resolución debidamente motivada, por parte da Alcaldía; e deberase garantir aos afectados o trámite de audiencia.7.6.–Competencia para a xestión ordinaria das bolsas. A competencia para a xestión administrativa e ordinaria das bolsas de emprego correspóndelle ao servizo ou unidade administrativa que teña atribuída a xestión de persoal/RR. HH; cuxo persoal asumirá os trámites operativos e materias pertinentes. E isto sen prexuízo das atribucións resolutorias que, segundo o previsto nestas bases, así como na normativa de réxime local, lle correspondan á Alcaldía ou ao órgano competente correspondente.7.7.–Dereito de acceso e información. Garantirase aos interesados a posibilidade de acceso/información respecto da bolsa de emprego vixente en cada momento, mediante os medios que o fagan posible e con adecuación, en todo caso, ás previsións/limitacións normativas aplicables ao respecto do dereito de acceso á información pública e da protección de datos de carácter persoal. OITAVA.–INTERPRETACIÓN DAS BASES. O tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo o non previsto nestas bases. NOVENA.–RECURSOS. A Resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998, do 13 de xullo, da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123, 124 e 30 da Lei 39/2015, do 1 de outubro, do procedemento administrativo común das administracións públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015, do 1 de outubro, do procedemento administrativo común das administracións públicas). ANEXO I D./dona _________________________________________________________________________, con DNI núm. ________________________, e con domicilio en ________________________________________________________________________________, C. P. ______________, teléfono ____________________, correo electrónico __________________________________, ante o Sr. alcalde do Concello de Fene, COMPARECE e DI: a) Que coñece e acepta as bases de selección para a creación de dúas listas de aspirantes a funcionario/a interino/a das prazas de chofer condutor/a e peón/a tractorista, mediante o sistema de concurso-oposición libre, publicadas no BOP da Coruña _______________________ b) Que desexa ser admitido/a ás probas selectivas convocadas. c) Que reúne todos e cada un dos requisitos establecidos nas bases da convocatoria e que aporta a documentación esixida para o efecto. d) Que adxunta á presente: – Copia do documento nacional de identidade ou pasaporte. – Copia do carné ______ (indicar B ou C, segundo proceda). – Copia do título de graduado en educación secundaria obrigatoria ou equivalente (no caso de aspirantes a prazas de chofer condutor/a). – Copia da documentación acreditativa de posuír o CELGA 1 ou título equivalente (só para aqueles aspirantes que desexen acreditar de estar exentos da proba de lingua galega). – Relación dos seguintes documentos aos efectos da súa valoración na fase de concurso: 1.2. Por todo o exposto, SOLICITA que se teña por presentada esta solicitude e sexa admitido/a ás probas selectivas de (marcar o que proceda):  CHOFER CONDUTOR/A  PEÓN/A-TRACTORISTA En__________, __ de ________________ de 20__ Asdo.: ________________________ SR. ALCALDE DO CONCELLO DE FENE” SEGUNDO.–Convocar o proceso selectivo para a creación de dúas listas de aspirantes a funcionario/a interino/a das prazas de chofer condutor e peón-tractorista, mediante o sistema de concurso-oposición libre. O prazo de presentación de solicitudes de participación será de 10 días naturais contados a partir do seguinte ao da publicación das bases de selección no Boletín Oficial da Provincia. TERCEIRO.–Dar traslado da presente resolución á Xunta de Persoal e ao Comité de Empresa. CUARTO.–Publicar a presente resolución na páxina web municipal e no BOP da Coruña.” Fene, 05 de xuño de 2020. O alcalde Asdo.: Juventino José Trigo Rey